# Queratosi seborreica

Una queratosi seborreica (també coneguda com a berruga seborreica i berruga senil) és un creixement benigne de la pell que s'origina en els queratinòcits. Té un color gris-marró i una superfície plana o lleugerament elevada d'aspecte semblant al vellut, encara que existeixen diversos patrons dermoscòpics poc habituals. Representa el tumor epidèrmic més comú i es presenta sobretot en persones grans. Generalment, només provoca un problema cosmètic. Hi ha una excepció, però, l'aparició eruptiva de grans quantitats d'aquesta mena de dermatosi al tronc i ocasionalment també a la cara. El fenomen rep el nom de signe de Leser-Trélat i el seu significat és ominós, ja que sovint indica la presència d'un càncer subjacent, moltes vegades gastrointestinal.
Rares vegades, una queratosi seborreica de zones cutànies sotmeses amb freqüència a la radiació solar es transforma en un carcinoma escatós in situ, sobretot si l'individu sofreix algun tipus d'immunodeficiència.

## Tractament

Amb el diagnòstic correcte, no es necessita tractament. Hi ha un petit risc d'infecció localitzada causada per rascar la lesió. Si provoca picor o s'irrita per la roba o les joies, es pot eliminar amb criocirurgia. Excepcionalment, es desenvolupa sobre una incisió quirúrgica prèvia.
Les lesions petites poden ser tractades amb cauterització elèctrica. Les lesions més grans poden tractar-se amb electrodisecció i curetatge, escissió per afaitat o crioteràpia. En certs casos amb canvis inflamatoris s'ha aconseguit resoldre per complet aquest tipus de trastorn cutani emprant oxigenoteràpia hiperbàrica. Quan es realitza correctament, l'eliminació de la queratosi seborreica gairebé no causa cicatrius visibles, excepte en persones de pell fosca.
En comparació amb la crioteràpia, els tractaments tòpics solen ser costosos i els seus resultats no sempre són satisfactoris. Tot i ser una substància molt controlada, hi ha investigadors que opinen que el peròxid d'hidrogen (H2O2) concentrat podria emprar-se de manera factible com una eina terapèutica per posar remei a la queratosi seborreica.

## Referències

* ↑ Freedberg, IM; Eisen, AZ; Wolff, K; Austen, F; et al. Fitzpatrick's Dermatology in General Medicine, Vol. 2. Nova York: McGraw-Hill, 2003; 6th Ed.. ISBN 9780071380768.
* ↑ James, William D.; Berger, Timothy G.; Elston, Dirk M. Andrews' Diseases of the Skin: Clinical Dermatology. Philadelphia: Saunders Elsevier, 2006; 10th Ed.. ISBN 9780808923510.
* ↑ Squillace, L; Cappello, M; Longo, C; Moscarella, E; et al «Unusual Dermoscopic Patterns of Seborrheic Keratosis» (en anglès). Dermatology, 2016; 232 (2), pp: 198-202. DOI: 10.1159/000442439. ISSN: 1018-8665. PMID: 26812275 [Consulta: 10 abril 2021].
* 1 2 Medical Staff. «Moles, Freckles, Skin Tags, Lentigines & Seborrheic Keratoses» (en anglès). Cleveland Clinic, 2018; Gen 9 (rev). Arxivat de l'original el 10 d’abril 2021. [Consulta: 10 abril 2021].
* ↑ Bernett, CN; Schmieder, GJ «Leser Trelat Sign» (en anglès). StatPearls [Internet]. StatPearls Publishing LLC, 2020 Set 3; NBK470554 (rev), pàgs: 4. PMID: 29261959 [Consulta: 12 abril 2021].
* ↑ Flores PFJ, Boyer DE, Vargas CE, Escobar AE, et al «Signo de Leser-Trélat como manifestación inicial en adenocarcinoma gástrico oculto» (en castellà). Acta Med, 2019; 17 (3), pp: 274-277. ISSN: 1870-7203 [Consulta: 10 abril 2021].
* ↑ Cimpean, I; Theate, I; Vanhooteghem, O «Seborrheic keratosis evolution into squamous cell carcinoma: A truly modified sun-related tumor? A case report and review of the literature» (en anglès). Dermatol Reports, 2019 Abr 17; 11 (1), pp: 7999. DOI: 10.4081/dr.2019.7999. PMC: 6477930. PMID: 31044056 [Consulta: 11 abril 2021].
* ↑ Lee, JP; Kim, YJ «A case of irritated seborrheic keratosis associated with a previous incision site» (en anglès). Korean J Ophthalmol, 2010 Jun; 24 (3), pp: 173-174. DOI: 10.3341/kjo.2010.24.3.173. PMC: 2882082. PMID: 20532145 [Consulta: 11 abril 2021].
* ↑ Elman-Shina, K; Elman, M; Efrati, S «Inflammatory seborrheic keratosis resolution after hyperbaric oxygen therapy: Case presentation and pathophysiology review» (en anglès). Dermatol Reports, 2021 Mar 18; 13 (1), pp: 8871. DOI: 10.4081/dr.2021.8871. PMC: 8018260. PMID: 33824706 [Consulta: 10 abril 2021].
* ↑ Gaishauser, K; Burkhart, CG «Reexamination of Treatment of Seborrheic Keratosis Given Availability of New Prescription Therapy With Hydrogen Peroxide» (en anglès). Open Dermatol J, 2018 Oct 17; 12, pp: 86-89. DOI: 10.2174/1874372201812010086. ISSN: 1874-3722 [Consulta: 14 abril 2021].

## Bibliografia

* Roh, Nam Kyung; Hahn, Hyung Jin; Lee, Yang Won; Choe, Yong Beom; Ahn, Kyu Joong. Clinical and Histopathological Investigation of Seborrheic Keratosis (en anglès). Ann Dermatol, 2016 Abr; 28 (2), pp: 152-158. PMID: 27081260. DOI 10.5021/ad.2016.28.2.152 [Consulta: 11 abril 2021].
* Wollina, Uwe. Seborrheic Keratoses – The Most Common Benign Skin Tumor of Humans. Clinical presentation and an update on pathogenesis and treatment options (en anglès). Open Access Maced J Med Sci, 2018 Nov 23; 6 (11), pp: 2270-2275. PMID: 30559899. DOI 10.3889/oamjms.2018.460 [Consulta: 10 abril 2021].
* Aaron, Denise M. Queratosis seborreica (en castellà). Manual MSD (Versión Profesional). Merck Sharp & Dohme Corp, 2020; Set (rev), pàgs: 2 [Consulta: 12 abril 2021].
* Greco, Michael J.; Bhutta, Beenish S. Seborrheic Keratosis (en anglès). StatPearls [Internet]. StatPearls Publishing LLC, 2021 Feb 27; NBK545285 (rev), pàgs: 7. PMID: 31424869 [Consulta: 10 abril 2021].

## Enllaços externs

* Dermatologia.cat: Queratosi seborreica
* Update on Seborrheic Keratosis: Optimizing Patient Outcomes Berman B, Zachary CB; Dermatology News. 2017 Mar (en anglès)
* Seborrheic Keratosis Treatment & Removal: Eskata, Liquid Nitrogen & Curetagge Mejia, R. 2018 Feb (en anglès)
* Queratosis seborreica Enfermedades y afecciones. Mayo Clinic; 2019 Oct (en castellà)